สวัสดีครับ รบกวนสอบถามปัญหาเกี่ยวกับการนั่งครับพอดีหลังๆ มานี้การนั่งทำงานเป็นเวลานานหน้าคอมส่งผลให้ปวดหลังกรณี เราสั่งซื้อเก้าอี้มาแต่ไม่ได้ศึกษาให้ดีจากคำแนะนำมาเขาบอกว่าเก้าอี้เหมาะกับคนที่มีส่วนสูง 150-170แต่ตัวผมเองสูง 181 โดยประมาณเราสามารถนั่งได้ปกติโดยการนั่งท่าที่ถูกต้องประกอบกับหาโต๊ะที่สูงขึ้นมาและตั้งคอมไว้ระดับสายตา***หรือควรเปลี่ยนเก้าอี้ใหม่ให้เหมาะกับส่วนสูงเราไปเลยครับ เพราะต่อให้นั่งถูกท่าถูกวิธีก็เมื่อยอยู่ดีหรือเปล่าครับหรือถ้าหากว่าไม่ต้องเปลี่ยนเก้าอี้ต้องหาโต๊ะที่มีความสูงมาทดแทนส่วนต่างจะสามารถทดแทนกันได้หรือไม่ครับผม
สวัสดีค่ะ อาการปวดหลังนั้นมีสาเหตุที่พบได้บ่อยเช่นปวดกล้ามเนื้อจากกล้ามเนื้ออักเสบ อาจปวดร้าวไปได้หลายบริเวณ มีเส้นเอ็นที่หลังมีการอักเสบหรือฉีกขาด หรือเป็นกระดูกสันหลังเสื่อมหรือไปกดทับเส้นประสาท มักปวดมาก ร้าวลงขา มีกล้ามเนื้อขาอ่อนแรงซึ่งหากเป็นกลุ่มกล้ามเนื้ออักเสบหรือตึงตัวจากการใช้งาน สำคัญคือการปรับพฤติกรรมที่ทำให้เกิดโรคเพื่อให้โรคหายขาด การเลือกซื้อเก้าอี้นั้น ควรเลือกซื้อในระดับที่เหมาะกับส่วนสูงของเรานั้นถูกต้องแล้ว อาจจะเลือกเป็นเก้าอี้แบบที่ปรับความสูงได้ คือควรให้เมื่อนั่งแล้วแขนอยู่ในระดับเดียวกันโต๊ะอยู่ตลอด ไม่ต้องย่อหลังลงมานานๆการดูแลตัวเองเบื้องต้นในด้านอื่นๆเช่นรับประทานยาแก้ปวด ยาแก้อักเสบที่ไม่ใช่สเตียรอยด์ พักการใช้งาน งดยกของหนักหรือออกกำลังกายหนัก ฝึกยืดเหยียดกล้ามเนื้อบริเวณหลังและหน้าท้อง สังเกตอาการ หากปรับพฤติกรรมแล้ว พักการใช้งาน กินยาแก้ปวด ยังคงปวดเยอะ ควรไปพบแพทย์เพื่อตรวจเพิ่มเติม